મળતી વિગતો અનુસાર દાવોલ ગામે આથમણો ભાગમાં બારોટવાડા વિસ્તારમાં રહેતા સુનિલકુમાર વિઠ્ઠલભાઈ પટેલ બુધવારે પોતાની કારમાં વાસણા (બો) ગામનાં પોતાના સસરા નરેન્દ્રભાઈ છોટાભાઈ પટેલ, સાસુ સંતોકબેન નરેન્દ્રભાઈ પટેલ પત્ની મોનિકાબેન સુનિલકુમાર પટેલ અને દાવોલ ગામના મિત્ર મયંકભાઈ રાજુભાઈ પટેલ સાથે ઉજ્જૈન મંદિરે દર્શન કરી પરત ફરી રહ્યા હતા ત્યારે તેઓની કાર બોરસદ વાસદ ચોકડીથી વાસણા તરફ જવા માટેના રોડ નજીક સામેથી પુરપાટ આવી ચઢેલ ડમ્પરનાં ચાલકે કારને ટક્કર મારતાં અકસ્માત સર્જાયો હતો.